**Az ELTE TTK HÖK 2014/2015-ös évi Mentorrendszerének koncepciója**

****

**ELTE TTK HÖK**

**Küldöttgyűlés**

**Budapest, 2014. február 10.**

**BEVEZETÉS**

A tisztségben töltött közel egy év tapasztalatait felhasználva, több fórumon (többek között a mentorokkal, a szakterületi koordinátorokkal, a gólyatáborok tavalyi főszervezőivel) egyeztetve készítettem el a 2014/2015-ös évi Mentorkoncepciót.

Ez a dokumentum a Mentorrendszer résztvevőinek szolgál részletes útmutatóul. A végrehajtásért az ELTE TTK HÖK felelős, mely szervezeten belül a Mentorrendszer biztosa a mentorkoordinátor. A Mentorkoncepciót a mindenkori biztos és a HÖK Küldöttgyűlése, a résztvevőkkel történő egyeztetést követően, köteles évenként (a tavaszi félév kezdete előtt) felülbírálni. Ennek során az előző évi Mentorkoncepció adja a jövő évi alapját, megőrizve a megfelelően működő, elvetve vagy átszervezve a kevésbé jól működő elemeket, így garantálva a Mentorrendszer hosszú távú fenntarthatóságát.

**ALAPELVEK**

1. A Mentorrendszer elsődleges célja az Egyetemre kerülő elsőévesek segítése. További célul szolgál egy külön képzési lehetőség kínálata a hallgatóknak, illetve a Hallgatói Önkormányzat és a Karunkon működő civil szervezetek humánerő-utánpótlásának megteremtése.
2. A Mentorrendszer köteles a Természettudományi Kar Hallgatói Önkormányzat tagjainak közvetlen segítséget nyújtani.
3. A Mentorrendszer programjait a leginkább áttekinthető és költséghatékony módon kell lebonyolítani.
4. A mentorság egyben felelősségvállalás a gólyákért, az Eötvös Loránd Tudományegyetemért és a Mentorrendszerért. Kiemelt fontosságú a példamutatás az Egyetemen működő hasonló rendszerek előtt.
5. A mentorok munkásságukért elvi okokból nem részesülnek közvetlen anyagi juttatásban. Kompenzációként az ELTE TTK HÖK kari, illetve szakterületi rendezvényein a gólyáknak szóló kedvezmények megilletik őket.

**A MENTORRENDSZER RÉSZTVEVŐIRE VONATKOZÓ ÁLTALÁNOS AJÁNLÁSOK ÉS ELVÁRÁSOK**

A Mentorrendszerben tevékenykedők önkéntes munkát végeznek, így nem részesülnek közvetlen anyagi juttatásokban. Az önkénteseket két részre oszthatjuk: a mentorokra és a segítőkre. A segítők a mentorkoordinátor vezetésével a képzés, illetve a mentori munkára való felkészítésben és annak szakmai felügyeletében nyújtanak segítséget. Egyesek, pl. a Hallgatói Önkormányzat tisztségviselői és a gólyatáborok főszervezői, beosztásuk miatt egyenes úton, úgymond kötelezően, a szakos mentorfelelősök vagy az egyéb önkéntesek felkérés alapján teljesítik a Mentorkoncepció és a mentorkoordinátor által kiadott feladatokat.

Az önkéntesek csoportjai:

* mentor/mentorjelölt
* mentorkoordinátor
* szakterületi mentorfelelős
* szakterületi koordinátor
* ELTE TTK HÖK tisztségviselő
* gólyatábor-főszervező
* felkért önkéntes

Az általános ajánlás és elvárás minden érintett felé a Mentorkoncepció, továbbá a mentorkoordinátor kéréseinek teljesítése. Az ajánlások és elvárások az önkéntesek csoportjai szerint:

* mentor/mentorjelölt:
	+ A Mentorkoncepciót és a benne foglalt rávonatkozó kötelességeket betartja.
	+ A tavaszi és az őszi félévben aktív vagy passzív hallgató lesz az ELTE TTK-n.
	+ Nem tölt be a Hallgatói Önkormányzatban elnöki, elnökhelyettesi, szakterületi koordinátori vagy mentorkoordinátori tisztséget.
	+ Mint mentor, a tavaszi félév regisztrációs hetéig a gólyákat megfelelően tájékoztatja és elérhető számukra.
	+ Kérés esetén beszámol a munkájáról a szakterületi mentorfelelősnek és a mentorkoordinátornak.
	+ A kötelező képzési- és mentori munkaeseményeken részt vesz, teljesítve ezzel a részvételi kritériumokat és a válogatási lépcsők feltételeit.
	+ A Mentorrendszer eseményein a megfelelő fegyelemmel vesz részt.
* mentorkoordinátor:
	+ A Mentorkoncepciót és a benne foglalt rávonatkozó kötelességeket betartja és betartatja.
	+ Rendszeresen beszámol a Mentorrendszerben résztvevők munkájáról, ezáltal folyamatosan nyomon követi a mentorok tevékenységét.
	+ Személyes kapcsolatot ápol a mentorokkal/mentorjelöltekkel.
	+ A mentor munkacsoportot legkésőbb az adott évi Mentorkoncepció elfogadásának napján megszervezi és a későbbiek folyamán vezeti.
	+ Törekszik más Karok hasonló rendszerei és a Természettudományi Kar oktatói felé kapcsolatot nyitni.
* szakterületi mentorfelelős:
	+ A Mentorkoncepciót és a benne foglalt rávonatkozó kötelességeket betartja.
	+ A mentorkoordinátort segíti az operatív munka során, utóbbi bizonyos feladatkörökben történő helyettesítését megoldja.
	+ Elvégzi a szakterületi mentorok vezetését, tevékenységük felügyeletét.
	+ Együttműködik a szakterületi koordinátorral a Mentorrendszer lebonyolításában és a szakos identitás megőrzésében.
	+ Kérés esetén beszámol a mentorkoordinátornak a mentorok munkájáról.
* szakterületi koordinátor:
	+ A Mentorkoncepciót és a benne foglalt rávonatkozó kötelességeket betartja.
	+ A szakterületi mentorok tevékenységét felügyeli.
	+ Együttműködik a szakos mentorfelelősökkel és a mentorkoordinátorral.
* ELTE TTK HÖK tisztségviselő:
	+ A Mentorkoncepciót és a benne foglalt rávonatkozó kötelességeket betartja.
	+ Eleget tesz a mentorkoordinátortól érkező felkéréseknek, illetve az utóbbi által megszabott határidőket betartja.
* gólyatábor-főszervező:
	+ A Mentorkoncepciót és a benne foglalt rávonatkozó kötelességeket betartja.
	+ A Mentorkoncepcióval összhangban lévő pályázatot nyújt be az ELTE TTK HÖK-nek.
	+ Együttműködik a mentorkoordinátorral és figyelembe veszi a szakterületek igényeit.
	+ A mentorpárokat és a mentorcsoportok tagjait a gólyatáborokban nem bonthatja meg.
* felkért önkéntes:
	+ A vállalt kötelességeket betartja.

**ESEMÉNYNAPTÁR ÉS HATÁRIDŐK**

A fejezet a Mentorrendszer eseményeinek, illetve a legfontosabb kapcsolódó események dátumait, határidőit tartalmazza. Az előre meghatározott időpontok egyrészt a Mentorrendszer átláthatóságát szolgálják, megkönnyítve a mentorok/mentorjelöltek munkáját. Másrészt ez a lehatárolás könnyebbé teszi a mentorkoordinátori munka folyamatos ellenőrzését, számon kérhetőségét.

 Egyes eseményeknél a variációs lehetőségek miatt több időpont is szerepel, továbbá az őszi félév eseményeinek időpontja csak megközelítőleg pontosított, mivel jelenleg még nem ismertek az őszi félév egyetemi határidői. Az eseménynaptár:

|  |  |
| --- | --- |
| **ESEMÉNY** | **ESEDÉKESSÉG** |
| Mentorjelentkezés | 12.febr | 02.márc | - |
| "Ki vagy, Mentor?" bevonó előadás (1.1) | 19.febr | - | 18:00 |
| "Ki vagy, Mentor?" bevonó előadás (1.2) | 27.febr | - | 18:00 |
| Mentorfoglalkozás (1.1) | 04.márc | - | 18:00 |
| Mentorfoglalkozás (2.1) | 05.márc | - | 18:00 |
| Mentorfoglalkozás (1.2.) | 06.márc | - | 18:00 |
| Mentorkirándulás | 15.márc | - | - |
| Mentorfoglalkozás (2.2) | 11.márc | - | 18:00 |
| Mentorfoglalkozás (1.3) | 12.márc | - | 18:00 |
| Mentorfoglalkozás (2.3) | 13.márc | - | 18:00 |
| Mentorteszt (1.1) | 18.márc | - | 18:00 |
| Mentorteszt (1.2) | 20.márc | - | 18:00 |
| Mentorkirándulás (esőnap esetén) | 22.márc | - | - |
| Mentorteszt (1.3) | 26.márc | - | 18:00 |
| Mentorteszt (UV) (1.1) | 26.márc | - | 18:00 |
| Mentorteszt (UV) (1.2) | 27.márc | - | 18:00 |
| Mentorteszt (UV) (1.3) | 31.márc | - | 18:00 |
| Szakterületi elbeszélgetések | 01.ápr | 13.ápr |   |
| Mentorhétvége | 26.ápr | 27.ápr | - |
| Szakos előadás (1.1) | 19.máj | 01.jún | - |
| Szakos előadás (1.2) | 19.máj | 01.jún | - |
| Mentortábor | 01.aug | 03.aug | - |
| Gólyatáborok | augusztus |
| Gólya-mentor találkozók | augusztus, szeptember |
| Mentortánc-próbák | őszi félév |
| Szakos és kari bulik | őszi félév |
| I. Mentori találkozó | szeptember (beiratkozások előtt) |
| Beiratkozás | szeptember (a hónap elején) |
| II. Mentori találkozó | szeptember (a második tanítási héten) |
| III. Mentori találkozó | október, november (a Gólyabál előtt) |
| Gólyabál | október, november |
| Jövő évi Mentorkoncepció elfogadása | január, február |
| Jövő évi mentorcsoport felállítása | január, február |
| MMGV | január, február |
| IV. (Záró) Mentori találkozó | február (a tavaszi félév regisztrációs hetén) |

A mentorkoordinátornak nem kötelessége, de ajánlott feladata a következő eseményekhez hasonló csapatépítő összejöveteleket szervezni, az őszi félév során:

* a beiratkozás előtti szezonnyitó összejövetel
* szeptemberi túrázás, kirándulás
* a Gólyabál előtti sütés-főzés a Gólyaszobáért
* késő őszi, tél eleji túrázás, kirándulás
* a tavaszi félév első hetében évzáró összejövetel

Ezek nyílt események, így akár a gólyák és a tisztségviselők is részt vehetnek rajta, ugyanakkor elsősorban a mentorcsapatnak szólnak.

A határidők meghatározása elsősorban egy jó útmutató a mentor munkacsoport számára, ezáltal elkerülve az egyes rendezvények szervezetlenségét. Ezek a következők:

|  |  |
| --- | --- |
| **ESEMÉNY** | **ESEDÉKESSÉG** |
| Mentorjelentkezés | február eleje |
| "Ki vagy, Mentor?" bevonó előadások | február eleje |
| Mentorfoglalkozások | február eleje |
| Mentorkirándulás | február közepe |
| Mentortesztek | február vége |
| Szakterületi elbeszélgetések | március eleje |
| Mentorhétvége | március eleje |
| Szakos előadások | április közepe |
| Mentortábor | június eleje |
| A mentori találkozók | őszi félév |
| A mentortánchoz tánctanár felkérése | augusztus vége |
| A jövő évi Mentorkoncepció elkészítése | október eleje |
| Az MMGV előkészítése, kiértékelése | január, február |

**A MENTOROKAT ÉRINTŐ KÉPZÉSI ESEMÉNYEK**

A mentorjelöltek tematikailag az előző évek mintájára, de gyakorlatiasabb keretek között egy felkészítő tréningsorozaton vesznek részt, aminek célja, hogy az elsőévesek szükségleteire minden helyzetben kielégítő választ tudjanak nyújtani. Kiemelt szerepet kap a csapatépítés is, melyen keresztül a beilleszkedést elősegítő gyakorlatok, viselkedések megfelelően elsajátíthatók. A képzés során a jelöltek közül többlépcsős szűrésen keresztül kerül kiválogatásra a végleges mentorcsapat (a hivatalos mentorrá nyilvánítás a mentortáborban történik). A képzési programokon a részvétel kötelező.

A felkészítés kettős profilú:

* Elméleti és gyakorlati tudás elsajátítása az egyetemi ügyeket érintően. Az elméleti és a gyakorlati tudás szekciótémák útján kerül átadásra (a szakterületi mentoroknak ezekből bizonyos szekció anyagát kell elsajátítani, mivel más szakterületek háttéranyagát a Mentorrendszer struktúrája miatt nem szükséges alkalmazniuk). Az így elsajátított ismeretanyag egy teszt formájában kerül számonkérésre. A szekciótémák a következők:
	+ A tudás számonkérése, kiegészülve külön foglalkozással (zárójelben ezek alkalma):
		- Szociális ügyek (mentorfoglalkozás)
		- Tanulmányi ügyek (mentorfoglalkozás)
		- Kollégiumi ügyek (mentorfoglalkozás)
		- Tudomány és tehetséggondozás (mentorfoglalkozás)
		- Sportügyek (mentorfoglalkozás)
		- Esélyegyenlőség (mentorfoglalkozás)
		- Szakterület (szakos előadás)
	+ A tudás számonkérése, opcionális foglalkozásokkal:
		- Tanárképzés (csak tanári szakos mentoroknak)
		- Tétékás Nyúz
		- Külügyi lehetőségek
		- Korrepetálási lehetőségek
		- Egyetem
		- Egyesült Biológus Hallgatók Szövetsége
		- Földrajzos Klub
		- Környezettudományi Klub
		- Mafihe
		- ELTE TTK Hallgatói Alapítvány
		- ELTE TTK HÖK
* Szociális és csapatépítő készségek általános fejlesztése, elsajátítása. Ezek eszközei a következők:
	+ Pszichológiai, viselkedéstani előadások (pl. testbeszéd; illemtan; mentor etikett)
	+ Vetélkedők
	+ Állomásos kirándulások
	+ Sportversenyek
	+ Egyéb foglalkozások
	+ Szabadidős programok, az ún. passzív csapatépítés jegyében (pl. fürdés, diszkó)

A képzés eseményei:

Mentorjelentkezés

* A mentorrá válás szempontjából:
	+ Kötelező esemény (szűrő).
	+ Külön katalógus nincs.
* Szerepe a Mentorrendszerben:
	+ Az első szűrő.
	+ Az alapadatok begyűjtése.
* Időpont, időtartam:
	+ Február 12. 0:00 – március 2. 23:59.
* Egyéb technikai körülmények:
	+ A jelentkezés hirdetése több kommunikációs csatornán keresztül történik, beleértve a „Ki vagy, mentor?” bevonó előadásokat.
	+ Költségvonzata: néhány ezer Ft – támogatói pénz.

„Ki vagy, Mentor?” bevonó előadás

* A mentorrá válás szempontjából:
	+ Ajánlott esemény.
* Szerepe a Mentorrendszerben:
	+ A toborzás egy kommunikációs csatornája.
	+ Általános tájékoztatás a Mentorkoncepcióról, a személyes tapasztalatokról.
* Időpont, időtartam:
	+ Február 19. 18:00; február 27. 18:00.
	+ Néhány óra/esemény.
* Egyéb technikai körülmények:
	+ Az események nyilvánosak bárki számára.

Mentorfoglalkozások

* A mentorrá válás szempontjából:
	+ Kötelező esemény.
	+ Külön katalógus van.
* Szerepe a Mentorrendszerben:
	+ A jelentkezők elméleti és gyakorlati tudásának az elmélyítése.
	+ A tisztségviselők személyes megismerése.
	+ A mentorjelöltek közötti kapcsolatépítés.
* Időpont, időtartam:
	+ Március 4. 18:00; március 5. 18:00; március 6. 18:00; március 11. 18:00; március 12. 18:00; március 13. 18:00.
	+ Néhány óra/esemény.
* Egyéb technikai körülmények:
	+ Az előadások a Kérdéstár gyakorlati és elméleti kérdéseire épülnek.
	+ A szemináriumokon 3-3 szekciótémára épül foglalkozás, párhuzamosan, egyszerre 3 teremben, így lehetővé téve a kisebb létszámú csoportokat.
	+ A mentorszemináriumok első napján kerül kiadásra a Mentorkisokos és a Kérdéstár, amely a foglalkozások elméleti anyagát és a későbbi számonkérésen felmerülhető összes kérdést tartalmazza.

Mentorkirándulás

* A mentorrá válás szempontjából:
	+ Kötelező esemény.
	+ Külön katalógus van.
* Szerepe a Mentorrendszerben:
	+ A szakterületi mentorcsapatok csapaton belüli és csapatok közötti összeismerkedése.
	+ Csapatépítő módszerek elsajátítása.
* Időpont, időtartam:
	+ Március 8. VAGY március 22 (esőnap).
	+ Kb. egy teljes nap.
* Egyéb technikai körülmények:
	+ A szakterületi mentorjelöltek külön csapatokat alkotnak.
	+ Az állomásokat a szakterületek más képviselői alkotják majd.
	+ Feladatokban megjelennek az egyes (külön foglalkozással nem rendelkező) szekciók gyakorlati kérdései és a szakterületekre által kidolgozott, tematikus feladatok.
	+ A túra végén minden csapat egységes jutalmazásban részesül, továbbá csapatépítő és táplálkozási jelleggel étel és forralt-ital készül.
	+ Költségvonzata: néhány tízezer Ft - támogatói pénz; résztvevők befizetése (csak az étel- és forraltital, de ez is opcionálisan).

Mentorteszt

* A mentorrá válás szempontjából:
	+ Kötelező esemény (szűrő).
	+ Külön katalógus nincs.
* Szerepe a Mentorrendszerben:
	+ A második szűrő.
	+ Az elméleti tudás számonkérése.
* Időpont, időtartam:
	+ Március 18. 18:00; március 20. 18:00; március 26. 18:00; március 27. 18:00; március 31. 18:00.
	+ Néhány óra/esemény.
* Egyéb technikai körülmények:
	+ A tesztek minden esetben a Kérdéstárból kerülnek összeállításra.
	+ Minden tesztre, illetve uv-tesztre két-két eltérő, új feladatlap készül.
	+ Két féle eredmény lehetséges: megfelelt és nem megfelelt.
	+ A teszt három részből áll (zárójelben a megfelelt eredményhez elérendő pontokból átszámított százalékérték): tanulmányi ügyek (80%), szociális ügyek (80%), további kérdések (80%). Utóbbi rész terjedelmesebb az előbbi kettőhöz képest.
	+ A javítást a mentor munkacsoport végzi.
	+ Az eredmények Neptun-kód alapján, tömbösítve kerülnek kihirdetésre, legalább az egyik uv-teszt-időpont előtt 3 nappal.
	+ A javítás eredményét az utolsó uv-tesztet követő három napon belül kell kihirdetni.

Szakterületi elbeszélgetések

* A mentorrá válás szempontjából:
	+ Kötelező esemény (szűrő).
	+ Külön katalógus nincs.
* Szerepe a Mentorrendszerben:
	+ A harmadik szűrő.
	+ A csapatszűkítés, a kevésbé alkalmas jelöltek kiszűrése.
* Időpont, időtartam:
	+ Április 1. - április 13.
	+ Kb. 30 perc/beszélgetés.
* Egyéb technikai körülmények:
	+ A mentorjelölteket bizottság hallgatja meg, a mentorrá válásukról a szakterületi koordinátor a szakterületi mentorfelelőssel együtt dönt, egyeztetve a mentorkoordinátorral és az elnökkel (akik vétójoggal rendelkeznek). A tanári szakos mentorjelöltek meghallgatásánál a tanárképzési referens is döntési joggal bír.
	+ A bizottság tagjai: mentorkoordinátor, szakterületi koordinátor, szakterületi mentorfelelős, egyéb meghívottak (a szakterület döntése alapján).
	+ A bizottsági meghallgatásokon köteles részt venni a szakterületi koordinátor és a szakterületi mentorfelelős, illetve a tanárképzési referens, ha tanári szakos jelöltet hallgatnak meg. Továbbá a mentorkoordinátornak törekednie kell a jelenlétre.
	+ A mentorjelöltekkel történő elbeszélgetés szakterületenként történik.
	+ Az eredmények közlése véletlenszerű sorrendben, Neptun-kód alapján történik, legkésőbb a mentorhétvégét megelőző 10. napon. Ez utóbbit hivatalosan a mentorkoordinátor hirdeti ki.
	+ A Mentorrendszerből kikerülők póttaggá válnak (felkérés után), illetve a továbbjutókkal együtt szöveges értékelést kapnak.

Mentorhétvége

* A mentorrá válás szempontjából:
	+ Kötelező esemény.
	+ Külön katalógus van.
* Szerepe a Mentorrendszerben:
	+ Az esemény a BGGyK HÖK Seniorrendszerével együtt kerül megrendezésre a költségeket megosztva.
	+ A mentorok vegyes csoportbeosztásokkal történő egységes csapattá formálása.
	+ Közösségépítő foglalkozások elsajátítása.
	+ Bizonyos szekciók elméleti anyagának visszakérése gyakorlati feladatok által (pl. vetélkedők, feladatversenyek).
* Időpont, időtartam:
	+ Április 26. – április 27.
	+ Kb. két teljes nap.
* Egyéb technikai körülmények:
	+ A továbbképzésen biztosított a szállás és az ellátás.
	+ A hétvégén (a versenyfeladatokat leszámítva) a mentorjelöltek szakterülettől függetlenül, vegyesen kerülnek csoportba osztásra.
	+ Költségvonzata: maximum 4 ezer Ft/fő (teljes programra, teljes ellátással): résztvevők befizetése; (támogatói pénz – alapvetően ezzel nem számolva).
	+ A hétvégére megívást kapnak a mentorok, a tisztségviselők és a szakterületi mentorfelelősek. Indokolt esettben meghívást kaphatnak, illetve jelentkezhetnek a táborba egyéb vendégek is (minden esettben az előzetesen meghatározott maximális összeget kell befizetniük). Erről a mentorkoordinátor javaslatára a Választmány dönt.

Szakos előadás

* A mentorrá válás szempontjából:
	+ Kötelező esemény.
	+ Külön katalógus van.
* Szerepe a Mentorrendszerben:
	+ A szakterület megismerése (intézet, tantervek, közélet, tanári képzés).
* Időpont, időtartam:
	+ Május 19. – június 1.
	+ Néhány óra/esemény.
* Egyéb technikai körülmények:
	+ A szakos előadásra oktató(k) kerülnek meghívásra.
	+ A szervezésben és a megvalósításban kiemelt szerepet kap a szakterületi koordinátor és a szakterületi mentorfelelős.
	+ Szakterületenként (amennyiben a mentorok részéről ez indokolt) két előadás kerül megszervezésre (tekintettel léve a vizsgaidőszakra).

Mentortábor

* A mentorrá válás szempontjából:
	+ Kötelező esemény.
	+ Külön katalógus van.
* Szerepe a Mentorrendszerben:
	+ Bizonyos szekciók elméleti anyagának visszakérése gyakorlati feladatok által (pl. vetélkedők, feladatversenyek).
	+ Szociális és csapatépítő foglalkozások.
	+ Felkészülés a gólyatáborra.
	+ Rekreációs-, jutalom programok (pl. fürdés).
* Időpont, időtartam:
	+ Augusztus 1. – augusztus 3.
	+ Kb. három egész nap.
* Egyéb technikai körülmények:
	+ A mentortáborban a mentorok leteszik a mentoresküt és átveszik mentorpólójukat (utóbbit csak a mentorok, a szakterületi mentorfelelősök és a mentorkoordinátor kaphat). Mentorrendszer feliratú pólót bárki kaphat a Mentorrendszer szereplői közül.
	+ A tábori foglalkozások alatt a mentorok szakterületi csoportokban, illetve a gólyatábori hovatartozásuknak megfelelően kerülnek beosztásra.
	+ A tábor a BGGyK Seniorrendszerével közösen kerül megrendezésre, a költségeket megosztva.
	+ A táborra megívást kapnak a mentorok, a tisztségviselők és a szakterületi mentorfelelősek. Indokolt esettben meghívást kaphatnak, illetve jelentkezhetnek a táborba egyéb vendégek is (minden esettben az előzetesen meghatározott maximális összeget kell befizetniük). Erről a mentorkoordinátor javaslatára a Választmány dönt.
	+ Költségvonzata: maximum 7 ezer Ft/fő (teljes programra, teljes ellátással) - támogatói pénz (csak a mentorpóló); résztvevők befizetése; (támogatói pénz – alapvetően ezzel nem számolva).

**A MENTORI MUNKA ESEMÉNYEI, ÉS A MENTORRENDSZER ŐSZI ESEMÉNYEI**

A mentori munkának vannak kötelező és ajánlott eseményei, de többségében az utóbbiról van szó. A gólyákkal történő kapcsolatfelvétel után, a mentorok megkapják azt a szabadságot, hogy a képzés alatt elsajátított gyakorlati és elméleti tudást, a csapatépítő készségeket szabadon alkalmazzák az elvárt magatartással. A mentori munkát folyamatosan nyomon követik a szakterületi mentorfelelősök és közvetetten a mentorkoordinátor. Tanácsokért és kérdésekkel a mentorok utóbbiakhoz bármikor fordulhatnak.

Mentoroknak kötelező események:

Gólyatábor

* A mentori munka szempontjából:
	+ Kötelező esemény.
* Szerepe a Mentorrendszerben:
	+ Első személyes kapcsolatfelvételek egyike.
	+ A gólyatábori-főszervezők munkájának segítése.
* Időpont, időtartam:
	+ Augusztus.
	+ Kb. 3-7 teljes nap (szakterülettől függően).
* Egyéb technikai körülmények:
	+ A tanári szakos mentoroknak csak a tanári beavató táborba kell elmenniük.
	+ Ezek a Mentorrendszertől független események.
	+ A mentorok, mint önkéntesek vesznek részt az eseményen.
	+ A gólyatáborokban a mentorok felelősséget vállalnak a gólyák iránt.
	+ A gólyatábori-főszervezők a felmerülő problémákat, panaszokat közvetíthetik a szakterületi mentorfelelősök és a mentorkoordinátor felé. Az esetlegesen felmerülő magatartásbeli panaszok szankcionálásánál első körben törekednie kell a szakterületi mentorfelelőssel vagy a mentorkoordinátorral történő egyeztetésre.
	+ A tanári szakos beavató táborra a Mentorrendszer nem készül. Megkeresés esetén megtörténik az együttműködés, ami kimerül abban, hogy az önként jelentkező mentorok közvetítés útján, mint önkéntesek, a gólyákat segíthetik a táborban. Ebben az esettben a Mentorrendszer és a szervezők között a kapcsolattartó a tanárképzési referens.

Beiratkozás

* A mentori munka szempontjából:
	+ Kötelező esemény.
* Szerepe a Mentorrendszerben:
	+ Első személyes kapcsolatfelvételek egyike.
	+ Segítségnyújtás a beiratkozóknak az adminisztratív ügyintézésben.
	+ A beiratkozást szervezők munkájának segítése.
* Időpont, időtartam:
	+ Szeptember eleje.
	+ Kb. egy teljes nap.
* Egyéb technikai körülmények:
	+ Ezek a Mentorrendszertől független események.
	+ A mentorok, mint önkéntesek vesznek részt az eseményen.
	+ A mentorokért felelősséget vállalnak a beiratkozást szervezők és a szakterületi koordinátorok.
	+ A beiratkozások mentori munkájának megszervezése és felügyelete a szakterületek, a szakterületi koordinátor feladata. A tanári szakos beiratkozások ugyanezen feladatköre az TTK HÖK tanárképzési referensére hárul.

MMGV – Mentori Munka Gólyák általi Véleményezése

* A mentori munka szempontjából:
	+ Kötelező esemény.
* Szerepe a Mentorrendszerben:
	+ A mentorok munkájának ellenőrzése, a minőség-ellenőrzés.
	+ A jövő évi Mentorrendszer egyik szűrőjének eleme.
* Időpont, időtartam:
	+ Január és február.
	+ Kb. két hét.
* Egyéb technikai körülmények:
	+ Az MMGV egy online kérdőív segítségével (ez az előző évi MMGV mintájára készül el) végez adatfelvételt a gólyák körében.
	+ A válaszadás anonim és nem kötelező.
	+ A felhívás a kitöltésre a mentorok, a szakterületi mentorfelelősök és a szakterületi koordinátorok által történik meg.

A mentoroknak ajánlott események:

Gólya-mentor találkozók

* A mentori munka szempontjából:
	+ Ajánlott esemény.
* Szerepe a Mentorrendszerben:
	+ Első személyes kapcsolatfelvételek egyike.
* Időpont, időtartam:
	+ Augusztus és szeptember.
	+ Kb. egy teljes nap.
* Egyéb technikai körülmények:
	+ Ezek a Mentorrendszertől független események, a szakterületek szerevezésében.

Mentortánc-próbák

* A mentori munka szempontjából:
	+ Ajánlott esemény.
* Szerepe a Mentorrendszerben:
	+ A mentorcsapat közösségének továbbépítése.
* Időpont, időtartam:
	+ Őszi félév.
	+ Néhány óra/alkalom.
* Egyéb technikai körülmények:
	+ Ezek a Mentorrendszertől független események, de a tánctanár felkérése a mentorkoordinátor feladata.
	+ A mentortáncban való részvételre a BGGyK seniorainak is lehetősége van. Ez esettben a név mentor- és seniortáncra módosul.

Szakos és kari bulik

* A mentori munka szempontjából:
	+ Ajánlott esemény.
* Szerepe a Mentorrendszerben:
	+ A gólyák és a mentorok közötti kapcsolatápolás színterei.
* Időpont, időtartam:
	+ Őszi félév.
	+ Néhány óra/esemény.
* Egyéb technikai körülmények:
	+ Ezek a Mentorrendszertől független események, a szakterületek és a Kar szerevezésében.

Gólyabál

* A mentori munka szempontjából:
	+ Ajánlott esemény.
* Szerepe a Mentorrendszerben:
	+ A gólyák és a mentorok közötti kapcsolatápolás színtere.
	+ A mentorcsapat közösségének továbbépítése.
* Időpont, időtartam:
	+ Október, november.
	+ Néhány óra.
* Egyéb technikai körülmények:
	+ Ez a Mentorrendszertől független esemény.
	+ A Gólyabálon előadásra kerül a mentortánc és kialakításra kerül a gólyaszoba, de mindkét esemény a Mentorrendszertől független.

Egyéb őszi események:

Mentori találkozók

* Szerepe a Mentorrendszerben:
	+ A mentorok munkájának nyomon követése.
	+ A felmerülő problémák és kérdések közös megválaszolása.
* Időpont, időtartam:
	+ Szeptember (beiratkozások előtt); szeptember (a második tanítási héten); október-november (a Gólyabál előtt); február (a tavaszi félév regisztrációs hetében).
	+ Néhány óra/esemény.
* Egyéb technikai körülmények:
	+ A találkozók időpontja az események előtt kiírt szavazás alapján dől el (a szavazáson a mentorkoordinátor és a szakterületi mentorfelelősök szavazhatnak).
	+ Az időpont megállapítása után meghívót kapnak a találkozóra a szakterületi koordinátorok és a mentorok is.

Jövő évi Mentorkoncepció elfogadása

* Szerepe a Mentorrendszerben:
	+ A jövő évi Mentorrendszer alapjainak megteremtése az előző év tapasztalatait felhasználva.
* Időpont, időtartam:
	+ Január-február (legkésőbb a tavaszi félév regisztrációs hetén)
* Egyéb technikai körülmények:
	+ Az új Mentorkoncepciót több fórumon (pl. mentorok, szakterületi koordinátorok, szakterületi mentorfelelősök, gólyatábori-főszervezők) való egyeztetést követően a régi és az új mentorkoordinátor alkotják meg az előző évi tapasztalatok és más szakmai szempontok alapján.

Jövő évi mentor munkacsoport felállítása

* Szerepe a Mentorrendszerben:
	+ A jövő évi Mentorrendszer operatív önkéntes körének felállítása.
* Időpont, időtartam:
	+ November-december.
* Egyéb technikai körülmények:
	+ A szakterületi delegáltak kilétének legkésőbb a tavaszi félév regisztrációs hetéig ki kell derülnie.

**A SZŰRŐK, avagy a TÖBBLÉPCSŐS VÁLOGATÁSI RENDSZER**

 A minőségében az ELTE TTK HÖK-höz és a mennyiségében a megállapított normatívákhoz illeszkedő mentorcsapat kialakításához a Mentorrendszer a képzés során ún. szűrőket vesz igénybe.

 Ennek értelmében a válogatási rendszer lépcsői a következők:

* Jelentkezés
	+ Ennek során a hallgatók jelentkeznek a Mentorrendszerbe.
	+ Feltétel: a jelentkezési feltételek teljesítése.
* Mentorteszt:
	+ Ennek során a mentorjelöltek teszt formájában adnak számot elméleti és gyakorlati tudásukról.
	+ Feltétel: a teszt százalékos követelményeinek a teljesítése.
	+ Egyedül a szűrők közül itt van lehetőség a teljesítmény javítására, egy alkalommal, uv-teszt formájában.
* Elbeszélgetés:
	+ Feltétel: a rangsorban bekerülni a szakonként meghatározott keretszámba.
	+ A döntésben negatív előjellel bírnak: tisztségviselőség; MMGV-benyomás; a tantervben szereplő első féléves tárgyak száma.
	+ A döntésben pozitív előjellel bírnak: a teszteredmény; a mentori múlt; MMGV-benyomás.

A szűrések alkalmával a mentorkoordinátor által felkeresésre kerülnek a kiesők, amely során közlésre kerül a kiesés oka, egy, a bizottság által készített értékeléssel.

**A HIÁNYZÁSOK és a KIMENTÉSEK KEZELÉSE**

A rendezvényeken a részvétel kötelező. Hiányzási szándék esetén a mentorok/mentorjelöltek kimentésért fordulhatnak kizárólag a mentorkoordinátor irányába. A mentor/mentorjelölt fellebbezést nyújthat be a Választmánynál.

**A MENTOR MUNKACSOPORT**

 A szakterületi munkacsoportot a szakterületi mentorfelelősök, a szakterületi koordinátorok, illetve a képzés bizonyos időszakában a BGGyK seniorkoordinátora alkotja a mentorkoordinátor vezetésével.

**A MENTORCSOPORTOK BEOSZTÁSA**

 A mentorcsoportok beosztását a szakterületi koordinátorok és a tanárképzési referens végzik. A terhelésről a jelentkezési adatok függvényében határoz a Küldöttgyűlés vagy a Választmány, az elbeszélgetések eredményeinek kihirdetése előtt. Amennyiben a gólya több TTK-s szakon hallgató, mindkét szakján kap mentort (ez akár egy személy is lehet).

 A tanárszakos hallgatók külön mentorcsoportot/csoportokat alkotnak minden szakterületen. Minden tanárszakos mentorcsoportnak saját, amennyiben megoldható tanár-mentora lesz.

 Amennyiben a tanári szakos mentorok a velük megegyező szakpárral rendelkező gólyákat mentorálnának, azt a mentortábort követően kell eldönteniük. A tábort megelőzően a kiválasztott szakja képzését végzi. A tanári szakos mentorok kiválogatása az alapszakos mentorokkal párhuzamban történik. A képzési igényét a jelentkezéskor meg kell jelölnie. Ebben az esettben a tanári szakos mentorok az alapszakos mentoroktól bizonyos elemeiben eltérő képzésben részesülnek.

 A szakterületi mentor-keretszámok meghatározásakor a tanári szakos mentorokról külön keretszámot kell alkotni.

**KÖLTSÉGVETÉS**

A Mentorrendszer lebonyolítását a lehető leghatékonyabban, leggazdaságosabban kell lebonyolítani. A képzés, illetve a munka során lebonyolított rendezvényeknek kellék és külső szolgáltatásigényei (pl. szállás, étkezés) is vannak. Ezek egy része az ELTE TTK HÖK saját infrastruktúrájából, más része a Mentorrendszerrel kapcsolatban álló szervezetek, egyéb Egyetemhez tartozó kari HÖK-ök infrastruktúrájával (kölcsönbevétellel) kielégíthetők.

Ugyanakkor több, a képzést, illetve a mentori munkát érintő rendezvényen külső szolgáltatást, beszerzést kell eszközölni, aminek anyagi vonzata van. A Mentorrendszer forrásai alapvetően két részről teremtődnek meg: a résztvevők adományaiból és az anyagi támogatók révén.

Állandó jelleggel két fő anyagi támogatóról beszélhetünk: az ELTE TTK HÖK-ről és az ELTE TTK Hallgatói Alapítványról. Ezen kívül a Mentorrendszernek törekednie kell más szponzorok, támogatók bevonására (pl. pályázatok, vállalatok), hogy tovább csökkenjenek a mentorokra és az egyéb résztvevőkre eső anyagi terhelések. Többek között ez is indokolja, hogy a kapcsolódó események költségvetésében törekedni kell a nullszaldóra.

Amennyiben a Mentorrendszer egyetemi pénzt is igénybe vesz, közbeszerzés történik az egyes tételekre. Más esettben a résztvevők befizetései adomány formájában az ELTE TTK Hallgatói Alapítványhoz (jogi személy) kerülnek a megfelelő dokumentumok kitöltésével, amely pénz teljes egészében a képzési eseményekbe kerül visszaforgatásra.

A képzési események költségvonzata:

* Jelentkezés
	+ Költségek: plakátnyomtatás; rögzítő anyag.
	+ Ennek költségvonzata: néhány ezer Ft – támogatói pénz.
* Mentorkirándulás
	+ Költségek: jutalmazás a mentorjelölteknek; étel- és forraltital-készítés.
	+ Ennek költségvonzata: néhány tízezer Ft - támogatói pénz; résztvevők befizetése (csak az étel- és forraltital, de ez is opcionálisan).
* Mentorhétvége
	+ Költségek: szállás; étkezés; egyéb járulékos költségek (pl. jutalmazás, benzinpénz).
	+ Ennek költségvonzata: maximum 4 ezer Ft/fő (teljes programra, teljes ellátással) - résztvevők befizetése; (támogatói pénz – alapvetően ezzel nem számolva).
* Mentortábor
	+ Költségek: mentorpóló; szállás; étkezés; egyéb járulékos költségek.
	+ Ennek költségvonzata: maximum 7 ezer Ft/fő (teljes programra, teljes ellátással) - támogatói pénz (csak a mentorpóló); résztvevők befizetése; (támogatói pénz – alapvetően ezzel nem számolva).

A mentorokra és az egyéb résztvevőkre vonatkozó közvetlen költségek a teljes mentorév során (képzés és munka) az ún. szükségszerű befizetéseket tekintve:

* Mentorhétvége
	+ Maximum 4 ezer Ft/fő (ez a szolgáltatások árszínvonalától és a támogatói pénztől függően csökkenhet).
* Mentortábor
	+ Maximum 7 ezer Ft/fő (ez a szolgáltatások árszínvonalától és a támogatói pénztől függően csökkenhet).
* Gólyatábor
	+ Szakterülettől függően 10-20 ezer Ft/fő.

A Mentorrendszer által a bizonyos résztvevők felé nyújtott közvetlen természetbeni kompenzációkról:

* Mentorok
	+ A képzés során különböző tárgybeli és elvont értelmezésű (pl. élmények, tudás) juttatások.
	+ A szakos gólyatáborok és az őszi félévi szakos- és kari, gólyáknak szóló rendezvények belépőjének áránál a gólyáknak járó kedvezmények.
* Szakterületi mentorfelelősök
	+ A szakos gólyatáborok és az őszi félévi szakos- és kari gólyáknak szóló rendezvények belépőjének áránál a gólyáknak járó kedvezmények.

**MINŐSÉGBIZTOSÍTÁS**

 Mivel a Mentorrendszer az ELTE TTK részeként működik, ezért elengedhetetlen a szolgáltatás színvonalának megtartása, illetve monitoringja, a folyamatos önellenőrzés, mely tapasztalatok a Mentorrendszer jövőbeli fenntartható működését szolgálják. Alapvető cél a jól működő elemeket megőrizve, a folyamatos fejlesztés.

A minőségbiztosítás négy pillérre támaszkodik:

* A Mentorkoncepció betartása, melynek felelőse a TTK HÖK minden dolgozója, kiemelten a mentor munkacsoport és vezetője, a mentorkoordinátor.
* A hatékony kommunikáció a kommunikációs csatornákon.
* A mentori munka folyamatos követése, illetve a képzési- és a munkaesemények folyamatos elemzése a mentori találkozók során.
* MMGV, avagy a Mentori Munka Gólyák általi Véleményezése.